Lolland-Falsters Stifts-Tidende, 1845-08-04
Om Frederik den Sjettes Mindestøtte og dens Jndvielse meddeles i Berl. Tid.: "Den 4de August 1841 valgtes en Comitee, bestaaende af Oberst Rosenberg, Justitsr. With, Blichfeldt og Wulff, samt Major Jngversen, til at forestaae Opførelsen af en Mindestøtte for Høisalig Kong Frederik den 6te. Den 18de Octbr. 1841 udstedte den Jndbydelsen over hele Landet til at tegne sig for Bidrag, hvoraf der ogsaa indkom c. 14,000 Rbd. Prof. Hetsch udarbeidede en Tegning til et Monument, hvilken approberedes af Thorvaldsen, der desuden lovede at modellere Kongens Buste og 4 Basreliefer dertil. Som det Sted, hvor den skulde staae, valgte man Slotsøen, ved Skanderborg, et Sted, der ligger smukt og falder i Øinene langtfra, der desuden var meget yndet af den afdøde Konge. Paa samme Sted havde Skanderborg, Slot staaet, hvoraf der endnu fandtes Ruiner. Disse nedbrudtes og man frembragte en rund Plads, 60 Fod over Søfladen, paa hvis Skraaninger der gjordes smukke Haveanlæg. 6 Miil fra dette Sted paa Frysenborg, Gods fandtes en meget stor Steen, som ansaaes pas seende til Støtten, og 6 Dage og Nætter vare 5800 Bønder med det fornødne Antal Heste om at føre den derhen. Mindestøtten hviler paa en Fod, paa hvis Bagside Aarstallet 1845 staaer, Forsiden vender mod Syd Sydost ud mod Chausseen til Horsens, den staaer i en Afstand af 72 Alen fra Kirken og dens hele Høide er 23 Fod. Paa selve Støtten findes 4 Basreliefer, modellerede af Thorvaldsen og udførte af Holbech i Rom; derover findes en Gesims, i hvilken der findes indhugget rundt omkring: "Sjette Frederik kjærligt mindes Folket opreiste hans Bantasteen." Under Basreliefet paa Forsiden, der hentyder til Kongens Valgsprog, og som har Retfærdighedens Symbol, staaer: "Gud og Retfærd, stod i hans Skjold. Om kjærligt Retsind taler hans Gierning." Under det paa Støttens høire Side, der forestiller Stavnsbaandets Løsning, Livegenskabets Ophævelse i Holsteen samt Negerslaveriets Ophævelse, staaer: "Friheds-Englen stod for hans Blik og brudt blev Aaget - Lænkerne knustes." Under det paa Støttens Bagside, hvis Symboler tyde paa Kongens Virksomhed, for Videnskabelighed og Kunst staaer: "Aands pauluner reiste hans Haand og Aandsbedrifter lyste fra Norden. Under det paa Støttens venstre Side, der hentyder til Stænderinstitutionen, staaer: "Folkeaanden Kongen gav Røst, hans Eftermæle lever med Folkets", Ovenpaa Støtten staaer Kongens af Thorvaldsen modellerede og af Holbech udførte Buste. Jndskrifterne ere forfattede af Prof. Jngemann og udførte i Bronce af Guldsmed Dalhoff. Støtten er omgiven af et meget smukt Jerngelænder, støbt i Meulengrath & BøeghsJernstøberi i Aarhuus. Stotten er hugget og det Hele opsat af Bygmester Møller i Skanderborg. Omkostningerne beløbe sig til c. 14,000 Rbd., og deraf have Busten og Basreliferne kostet 4000 Rbd. Det Sted, man har valgt til Støtten, er meget smukt, det ligger, som sagt, temmelig høit, og man nyder der den deiligste Udsigt der kan tænkes. Selve Pladsen er smuk, og Planeringen tilligemed det hele Anlæg gjør Oberst Rosenberg, der har forestaaet det, megen Ære. Til at afdække Støtten havde Comiteen som bekjendt, bestemt den 31te Julii, den forevigede Konges Kronings- og Bryllupsdag, samt den Dag, paa hvilken han havde lagt Grundstenen til Frihedsstøtten udenfor Vesterport ved Kjøbenhavn. Hs. Maj. Kongen, Deres kgl. Hr. Kronprindsen og Prinds Frederik Ferdinand vare allerede komne til Skanderborg den 30te om Aftenen, for at overvære Festen. Den lille By var i disse Dage kommen i et ualmindeligt Røre; thi over 20,000 Menneskeer fra hele Landet vare forsamlede der. Den 31te Juli Kl. 10 ankom Hs. Majestæt Kongen, Prindserne med Følge, og de tilstedeværende Embedsmænd i Procession til Støtten, hvorpaa Orchesteret udførte en Festmarsch af Secretair Hartmann, da denne var endt, afsloredes Støtten, der var behængt med blaat Silke, af unge Piger, under Kanonsalut og medens Studentersangforeningen afsang en Sang af H. C. Andersen med Orchesteraccompagnement. Biskop Brammer holdt derpaa Jndvielsestalen, efter hvis Slutning Hs. Majestæt udbragte et Leve for Frederik den Sjettes Minde, der besvaredes med et 9 Gange gjentaget Hurra. Efter Talen afsang Studentersangforeningen endnu tvende Sange, hvormed Jndvielsen endtes. De borgerlige Jægercorpser fra Aarhuus og Horsens havde frivilligt indfundet sig for at assistere ved Festen."